**Informatīvais paziņojums par personas datu apstrādi**

**SIA “Rīgas 1. slimnīca”**

**valdes locekļa amata kandidātu nominācijas**

**norises nodrošināšanai**

Pārzinis personas datu apstrādei ir Rīgas valstspilsētas pašvaldība (SIA “Rīgas 1. slimnīca” valdes locekļa amata kandidātu nominācijas (turpmāk – Atlases process) komisija un Rīgas domes Kapitālsabiedrību pārvalde (adrese: Rātslaukums 1, Rīga, LV-1539, tālruņa numurs: 67012117, elektroniskā pasta adrese: ksp@riga.lv.), Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs, adrese: Krišjāņa Valdemāra iela 5, Rīga, LV-1010, elektroniskā pasta adrese: dac@riga.lv.

Jūsu personas datu (vārds, uzvārds, personas kods, kontaktinformācija, informācija par izglītību un profesionālo darba pieredzi u. c. Jūsu pieteikumā un CV sniegtā informācija, informācija no Uzņēmumu reģistra vestajiem reģistriem u. c. publiski pieejamajām informācijas sistēmām) apstrādes mērķis ir Atlases procesa nodrošināšana, tai skaitā, lai pārbaudītu Jūsu pieteikumā sniegto ziņu patiesumu un atbilstību valdes locekļa amata kandidātiem izvirzītajām prasībām. Tiesiskais pamats Jūsu personas datu apstrādei ir pārzinim normatīvajos tiesību aktos noteikto juridisko pienākumu izpilde (Publiskas personas kapitāla daļu un kapitālsabiedrību pārvaldības likums, Ministru kabineta 07.01.2020. noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”, Rīgas domes 01.03.2011. saistošie noteikumi Nr.114 “Rīgas pilsētas pašvaldības nolikums”, u.c.).

Personas datu saņēmēji: nominācijas komisija, Rīgas domes Kapitālsabiedrību pārvalde, piesaistītā personāla atlases kompānija un citas institūcijas vai personas normatīvajos tiesību aktos noteiktajos gadījumos.

Visa informācija, kas iegūta personāla atlases laikā, pilnībā vai daļēji tiks glabāta ne ilgāk kā piecus gadus par amata pretendentiem, lai nodrošinātu pašvaldības tiesiskās intereses. Gadījumā, ja pašvaldība saņem sūdzības par konkrēto personāla atlases procesu, tad visa personāla atlases procesā apstrādātā informācija tiks saglabāta tik ilgi, cik nepieciešams konkrētajam procesam.

Ja ar Jums tiks noslēgts pilnvarojuma līgums, tad CV un tam pievienotie dokumenti pēc nepieciešamības var tikt pievienoti Jūsu personas lietai un glabāti personas lietas glabāšanai noteikto laiku.

Jums ir tiesības pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu minētajam lūgumam, likumā noteiktajos gadījumos lūgt Jūsu personas datu apstrādes ierobežošanu vai iebilst pret apstrādi, kā arī iesniegt sūdzību par nelikumīgu Jūsu personas datu apstrādi Datu valsts inspekcijā.